
Ministerstvo dopravy Slovenskej republiky predkladá na pripomienkovanie návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy, pôšt a telekomunikácií Slovenskej republiky 
č. 350/2010 Z. z. o stavebnom a technickom poriadku dráh v znení neskorších predpisov.
	Predkladaný návrh reaguje na novú kategorizáciu špeciálnych dráh (metro, lokálne dráhy a turisticko–hospodárske dráhy), ktorá je predmetom zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov. Upravujú sa stavebno–technické požiadavky na projektovanie, výstavbu a prevádzku jednotlivých druhov špeciálnych dráh. Zároveň sa upravujú niektoré ustanovenia v oblasti železničných dráh vyplývajúce z poznatkov aplikačnej praxe a novoprijatej európskej legislatívy ako je napríklad úprava pevnej jazdnej dráhy, hlukovej záťaže alebo migračných objektov pre voľne žijúce živočíchy.  	

Predkladaný návrh vyhlášky je v súlade s Európskou chartou miestnej samosprávy.

